A Selva ye en a valleta d'o barranco de Clamosa, en as garras d'a sierra d'o Turón, en l'extremo sud d'a comarca de Sobrarbe por a man oriental d'a Cinca. No fa pas parte d'a subcomarca natural de a Fueva, sino que se confronta con l'Abizanda y Escaniella en a man cuentra d'o río, de pleno en a val d'a Cinca. Se forma d'una sola casa con as suyas bordas y palleros, deshabitada dende que s'albadonoron os lugars más amanaus, como Clamosa, Caneto y a Penilla. O lugar despoblau de Bediello, formau por dos viviendas, se troba a bell ciento de metros por debaixo d'a Selva, y qualques cientos de metros por o camino que os comunica.